"تورکیه-‌نین بیرلشمیش میللت‌لر تشکیلاتی (بمت) ایله تاخیل سازیشی ایله باغلی دیپلماسی تقدیره لاییق‌دیر".
بونو آوروپادا تهلوکه‌سیزلیک و امکداش‌لیق تشکیلاتی‌نین (آتت) باش کاتیبی هلگا ماریا اشمید آنکارادا کئچیریلن 13-جو سفیرلر کنفرانسیندا ایشتیراکچی‌لارا مراجعتی زامانی دئییب.
اشمید تورکیه-‌نین سون دیپلوماتیک رولونا توخونا‌راق "تورکیه-‌نین تاخیل موقاویله‌سی ایله باغلی بمت ایله آپاردیغی دیپلماسی تقدیره لاییق‌دیر. چونکی اوکراینا‌دان دونیایا قیدا ماتریال‌لاری‌نین و گوبره‌لرین داشینماسی چوخ واجیب‌دیر" ایفاده‌سینی ایشله‌دیب.
آوروپا تهلوکه‌سیزلیک و امکداش‌لیق تشکیلاتی‌نین اوکراینا-دا تورکیه-‌دن اولان نوماینده‌لرله ایشله‌مک ایمکانی تاپدیغینی خاطیرلا‌دان اشمید تورکیه-‌نین سعی‌لری نتیجه‌سینده اولوسلار آراسی موشاهیدچی‌لرین اوکراینا-‌دان تخلیه اولونا بیلدیگینی بیلدیریب.
اشمید اوکراینا محاربه‌سی ایله اورتایا چیخان مین‌لر، محاربه‌نین اوشاق‌لارا تأثیری، اینسان قاچاقمالچی‌لیغی کیمی مسئله‌لرین حلینده تورکیه-‌نین دستکینه احتیاج دویدوق‌لارینی دا دیله گتیریب.
تورکیه دیپلماسیسی‌نین دونیانین ان پئشکار دیپلوماتیک میسیون لاریندان  بیری اولدوغونا دقت چکن باش کاتیب "تورکیه آوروپا ایله آسیا آراسیندا کؤرپو رولونو اویناییر. بو سایه ده تورکیه دونیانین بو چوغولجو آنلاییشینا ان اویغون اولان اؤلکه‌لردن بیری‌دیر. تورکیه-‌نین بو رولو آوروپا تهلوکه‌سیزلیک و امکداش‌لیق تشکیلاتی‌ چرچیوه‌سینده آپاریلان ایشلرده ده دقت چکیر. تورکیه اؤزبکیستان-‌دان افقانیستانا ائدیلن یاردیمدا دا مهم لجستیک مرکزی‌دیر" دئییب.
تورکیه-‌نین ائرمنیستان و آذربایجان آراسیندا نورماللاشما پروسه‌سینه وئردیگی تحفه لرین و ماراق‌لی طرف‌لرله ایشلمه‌سی‌نین اونلار اوچون چوخ واجیب اولدوغونو ایفاده ائدن آتت-ین باش کاتیبی تورکیه‌-نین "قادین لیدئرلیک پلاتفومو"نا وئردیگی تحفه‌نی ده یوکسک قیمتلندیردیک‌لرینی بیلدیریب.
